วันนี้ตั้งใจมาทานใบเมี่ยง เพราะอยู่ใกล้บ้านมากๆแต่ไม่เคยลองสักที

เมนูที่ทานวันนี้
เมี่ยงทอดไส้กุ้ง - คือปอเปี้ยะแป้งเวียดนามทอด ไส้วุ้นเส้นกับกุ้ง อันนี้ไม่ค่อยประทับใจตัวใส้วุ้นเส้นด้านในค่อนข้างแห้ง กินแล้วฝืดคอมาก

ยำสาวเวียดนาม - ยำอกไก่ฉีกฝอย รสชาติจัดจ้าน ยำกับหัวหอม ผักชีฝรั่ง อันนี้ชอบ แซ่บดี

บั้นหอย - เส้นหมี่หมูย่าง+ปอเปี้ยะทอด ด้านล่างเป็นผักหลายๆอย่าง ตามด้วยเส้นหมี่ลวก และหมูหมักย่าง เคียงมากับเมี่ยงทอด จานนี้อร่อย อิ่มเลย ได้ฟิวคลีนๆ แคลอรี่ไม่เยอะ สารอาหารครบ5หมู่

บรรยากาศร้านโอเคเลย ตกแต่งเรียบง่าย ที่สำคัญสะอาดสะอ้าน 

เมนูหลากหลาย นอกจากอาหารเวียดนามแล้วยังมีส้มตำ ไก่ย่าง อาหารอิสาน และอาหารจานด่วน เมนูน่าทานเยอะมาก ไว้รอบหน้าจะมาลอง

ที่จอดต้องดูดีๆ วันคู่วันคี่จอดสลับฝั่งกัน

รสชาติอาหาร โอเคค่ะ ผ่าน

แต่ขอตินิดนึง
เราขอผักแนมไป นึกว่าลืมเสริฟให้ เพราะปกติอาหารเวียดนามทุกร้านจะมีผักแนมมาให้ แต่พนักงานบอกว่าต้องสั่งเพิ่ม เพราะเราไม่ได้สั่งแหนมเนือง คือแอบงง นิดนึง แล้วจานอื่นที่สั่งไม่มีผักหรอ แปลกๆ